ลักษณะผลิตภัณฑ์และบริการ

บริษัท โรงพิมพ์ตะวันออก จำกัด (มหาชน) รับพิมพ์งานทุกชนิดบนกระดาษ ทั้งในประเทศ
และต่างประเทศ สามารถแบ่งตามประเภทของผลิตภัณฑ์ โดยมีรายละเอียดดังต่อไปนี้ :-

1) ประเภทหนังสือพิมพ์

บริษัทฯเป็นผู้ผลิตเพียงบริษัทเดียวในประเทศไทย ที่ให้บริการพิมพ์หนังสือพิมพ์
โดยที่ไม่มีหัวหนังสือเป็นของบริษัท จึงเป็นจุดเด่นในการให้บริการพิมพ์หนังสือพิมพ์
หนังสือพิมพ์รายวันที่บริษัทให้การบริการ เช่น หนังสือพิมพ์เอเอสทีวีผู้จัดการ,
หนังสือพิมพ์ทันหุ้นรายวัน, หนังสือพิมพ์ต่างประเทศ เช่น International Herald Tribune
Newspaper, Nikkei Newspaper เป็นต้น

2) ประเภทแมกกาซีนรายเดือน, รายสัปดาห์ และรายปักษ์

บริษัทฯได้ให้บริการพิมพ์หนังสือแมกกาซีน แก่บริษัทเจ้าของหนังสือหลายบริษัท โดยหนังสือรายเดือน
และรายปักษ์ รวมเกือบ 30 เล่ม เช่น นิตยสาร LIPS รายปักษ์, นิตยสาร MARS รายเดือน,
HIP รายเดือน, นิตยสาร ฅ คน รายเดือน, วิช 106 รายเดือน ฯลฯ

3) หนังสือประเภทคู่มือและพ็อกเก็ตบุ๊ค

ในช่วงต้นปีธุรกิจต่างๆยังคงเป็นไปด้วยดี โดยบริษัทฯสามารถเปิดตลาดใหม่
ประเภทหนังสือคู่มือเครื่องใช้ไฟฟ้า และกล้องถ่ายรูป เช่น คู่มือกล้อง NIKON
แต่ช่วงปลายปีภาวะเศรษฐกิจเริ่มดีขึ้น จึงส่งผลให้ยอดสิ่งพิมพ์ประเภทคู่มือ มียอดพิมพ์ที่สูงขึ้น

4) ประเภทปฏิทิน และไดอารี่

บริษัทฯยังคงได้รับงานมากขึ้น
เพราะแต่ละบริษัทยังคงมีงบประมาณสำหรับการพิมพ์ปฏิทินเพื่อไว้แจกในช่วงปลายปี
และปฏิทินเพื่อการส่งออก เช่น ประเทศลาวที่เริ่มมีมากขึ้น

ลักษณะของลูกค้า

  ลักษณะลูกค้าสำคัญของบริษัทแบ่งได้ดังนี้

1.  ลูกค้าที่มีการเซ็นต์สัญญาระยะเวลามากกว่า 1 ปีขึ้นไป มียอดขายเท่ากับ 20% ของยอดขาย ปี
    2555

2.  ลูกค้าที่มีการเซ็นต์สัญญาระยะเวลา 1 ปี โดยมีการต่อสัญญาทุกปี มียอดขาย 25% ของยอดขาย
    ปี 2555

3.  ลูกค้าที่มีการส่งงานประจำโดยไม่มีการเซ็นต์สัญญา ในแต่ละปีจะมียอดขาย 45% ของยอดขาย
    ปี 2555

4.  ลูกค้าอื่นๆ ที่มีเข้ามาอีก 10% ของยอดขายปี 2555

  บริษัทฯคาดว่าตลาดปี 2556 จะมียอดขายเพิ่มขึ้น จากปี 2555 หรือขยายตัวประมาณ 10%

การตลาดและภาวการณ์แข่งขัน

ในปี 2555 เป็นปีที่มีความลำบากมาก โดยได้รับผลกระทบจากวิกฤตสื่อ
โดยสื่ออีเล็กโทรนิคส์มีการขยายตัวมากขึ้น ในประเทศไทยงานพิมพ์มีปัญหาอย่างมาก
ทำให้ภาวะตลาดหดตัว ทำให้เกิดการแข่งขันที่รุนแรงมากเพื่อให้ได้งานมาในการประครองธุรกิจ
ธุรกิจโฆษณาหดตัวซึ่งเป็นผลกระทบโดยตรงต่อธุรกิจการพิมพ์
แต่สำหรับธุรกิจด้านการศึกษายังคงไปได้ดี เนื่องจากรัฐบาลส่งเสริมการเรียนฟรี
ซึ่งมีงบในการซื้อหนังสือให้แก่นักเรียน

บริษัทได้จัดแบ่งตลาดและกลุ่มเป้าหมายลูกค้า ดังนี้ :-

1)  ตลาดหนังสือพิมพ์

ในช่วงต้นปีราคากระดาษหนังสือพิมพ์มีการปรับราคาขึ้นบ้างทำให้ลูกค้าลดยอดการพิมพ์
และช่วงกลางปีเป็นต้นไป ราคากระดาษได้ลดราคาลง ทำให้ยอดขายเป็นจำนวนเงิน ก็ลดลงจากปี
2554 ประมาณ 26%

2)  ตลาดสิ่งพิมพ์สำหรับธุรกิจขายตรง

เนื่องจากภาวะเศรษฐกิจโลกหดตัว ทำให้มีคนสนใจหันไปทำธุรกิจส่วนตัวมากขึ้น
จึงทำให้ธุรกิจขายตรงมีการขยายตัว แต่บริษัทก็มียอดขายให้กับบริษัทขายตรง เพิ่มขึ้นประมาณ 25%
จากปี 2554 และคาดว่าธุรกิจขายตรงจะเพิ่มยอดขายได้อีกมาก ทำให้ยอดสิ่งพิมพ์ก็เพิ่มขึ้นด้วย
โดยตลาดรวมคาดว่าประมาณ 700 ล้าน ทั้งนี้บริษัทจะพยายามรักษาส่วนแบ่งการตลาด 25% ในปี
2556

3)  ตลาดสิ่งพิมพ์สำหรับธุรกิจขายปลีก และขายส่งขนาดใหญ่

ตลาดสิ่งพิมพ์สำหรับธุรกิจขายปลีกและขายส่งขนาดใหญ่มีการปรับวิธีโฆษณาสินค้าโดยใช้สื่อหนังสือพิมพ์มากขึ้น
ทำให้มีการปรับตัวในด้านสิ่งพิมพ์ โดยบริษัทขนาดใหญ่ ธุรกิจขายปลีกและขายส่ง
เปลี่ยนวิธีจากพิมพ์ใบปลิวจำนวนมาก ไปลงโฆษณาทางด้านหนังสือพิมพ์มากขึ้น
โดยประมาณงานพิมพ์ลดลงเหลือประมาณ 100 ล้านบาท ในปี 2556

4)  ตลาดสิ่งพิมพ์เพื่อการศึกษา

ตลาดสิ่งพิมพ์เพื่อการศึกษา เช่น ตำราเรียนในปี 2555
เป็นปีที่รัฐบาลส่งเสริมเพื่อนักเรียนเรียนฟรีต่อเนื่อง โดยรัฐเป็นผู้ชำระค่าตำราเรียน
ทำให้บริษัทที่เป็นผู้จัดพิมพ์มีการขยายตัวมากและเป็นตลาดที่ใหญ่มาก แต่ปัญหาคือ
มีเวลาที่สั้นมากในการผลิต ทางบริษัทได้พยายามหาตลาดสิ่งพิมพ์เพื่อการศึกษาทั้งในและต่างประเทศ
โดยคาดการณ์ว่าจะมีงานประเภทการศึกษาเข้ามาประมาณ 200 ล้านบาท ใน ปี 2556

5)  ตลาดสิ่งพิมพ์นิตยสาร

โดยปี 2555 บริษัทรักษาสัดส่วนทางการตลาดเพิ่มขึ้นเล็กน้อย
และมียอดขายเพิ่มขึ้นบ้างตามราคากระดาษที่เพิ่มขึ้น จะมีรายได้คงที่ ในปี 2556

6)  ตลาดสิ่งพิมพ์ประเภทคู่มือ

หลังจากโรงงานต่าง ๆ ประสบกับน้ำท่วมใหญในปี 2554 ได้กลับมาดำเนินงานได้เรียบร้อย
เริ่มมีการส่งออกสินค้า และมีการฟื้นตัวมากขึ้น ในปี 2556 คาดว่าจะมีงานพิมพ์เพิ่มขึ้นประมาณ
50-100 ล้านบาท จากปี 2555

7)  ตลาดสิ่งพิมพ์ในภาคธุรกิจและสถาบันการเงิน/ธนาคาร

ตลาดโดยรวมทั่วไปในปี 2556 สามารถรักษาระดับยอดขายเท่าปี 2555 ประมาณ 500 ล้านบาท
บริษัทมีเป้าหมายที่จะได้งานจากธุรกิจนี้ประมาณ 20%

สภาวะตลาดและแนวโน้มการเติบโต, การแข่งขัน
และปัจจัยภายนอกที่กระทบต่ออุตสาหกรรมการพิมพ์

ในช่วงตลอดปี 2555 ปัจจัยจากต่างประเทศยังมีปัญหา ทางด้านยุโรปและอเมริกายังไม่ฟื้นตัวดี
แต่กระแส AEC มีมากขึ้นทำให้มีผลดีกับงานพิมพ์มากขึ้น ธุรกิจการพิมพ์จะมีการเติบโตขึ้นประมาณ 7%
ซึ่งคาดว่าบริษัทจะสามารถเติบโตขึ้นได้ประมาณ 7% จากปี 2555

การผลิตหรือการจัดหาผลิตภัณฑ์เพื่อจำหน่าย

ที่ตั้งโรงงาน บริษัท โรงพิมพ์ตะวันออก จำกัด (มหาชน)

  เลขที่ 51/29, 51/61 หมู่ 3 ซอยสยามสามัคคี ถนนวิภาวดีรังสิต

  แขวงตลาดบางเขน เขตหลักสี่ กรุงเทพฯ 10210

 กำลังการผลิต และปริมาณการผลิต

กำลังการผลิตและปริมาณการผลิตของโรงพิมพ์ตะวันออก

กำลังการผลิต/ปริมาณการผลิต * 1000

  ------------------------ ---------------- ---------------- ----------------
  รายการ                   2555             2554             2553

  1. หนังสือพิมพ์ ฉบับ/ปี        36,500/12,500    36,500/12,500    36,500/12,500

  2. หนังสือปกอ่อน เย็บลวด     30,000/18,600    30,000/18,600    30,000/18,600

  3. หนังสือปกอ่อน ไสกาว      33,000/48,000    33,000/48,000    31,000/38,000

  4. หนังสือปกแข็ง            3,000/200        3,000/200        3,000/200

  5. ใบปลิวแผ่นพับ            150,000/90,000   150,000/90,000   150,000/90,000
  ------------------------ ---------------- ---------------- ----------------

อัตราการใช้กำลังการผลิต

เนื่องจากธุรกิจการพิมพ์ยังเป็นธุรกิจบริการซึ่งจะขึ้นอยู่กับฤดูกาล และโอกาสพิเศษต่าง ๆ ในรอบปี
จึงทำให้การใช้กำลังการผลิตไม่สม่ำเสมอและคาดการณ์ลำบาก
เพราะบางช่วงในฤดูกาลกำลังการผลิตไม่เพียงพอ แต่บางช่วงเวลาก็มีกำลังการผลิตเกินงานที่มีอยู่
ซึ่งถ้าเฉลี่ยการใช้กำลังการผลิต จะประมาณ 85% ต่อปี
โดยการพิมพ์ม้วนของหนังสือพิมพ์ยังสามารถรับงานได้อีกมาก

อัตราเพิ่มของปริมาณการผลิตตามจำนวนหน่วย

อัตราเพิ่มของปริมาณการผลิต บริษัทฯ ยังสามารถจะพิมพ์ เช่น หนังสือพิมพ์ได้อีก 2
ล้านฉบับต่อเดือนแต่เนื่องจากผลกระทบทางเศรษฐกิจจึงไม่มีงานเพียงพอ

จำนวนกะที่ผลิตได้ จำนวนกะที่ผลิตจริง

จำนวนกระที่ทำงานอยู่ 2 กะ โดยจำนวนกะที่ผลิตได้จริง 2 กะ

วัตถุดิบและผู้จำหน่ายวัตถุดิบ (Supplier)

วัตถุดิบ

วัตถุดิบหลักของบริษัทฯ ประกอบด้วย กระดาษ, ฟิล์ม, เพลท, หมึก, น้ำยาเคมี ต่าง ๆ

แหล่งที่มาของวัตถุดิบ

  - กระดาษ มาจากทั้งในประเทศ และต่างประเทศ

  - ฟิล์ม มาจากผู้แทนจำหน่ายในประเทศ

  - เพลท มาจากผู้แทนจำหน่ายในประเทศ

  - หมึก มาจากผู้แทนจำหน่ายในประเทศ

  - น้ำยาเคมีต่าง ๆ มาจากผู้แทนจำหน่ายในประเทศ

ต้นทุนวัตถุดิบที่มากกว่า 45% คือกระดาษ เป็นวัตถุดิบที่ใช้ในการผลิต
ซึ่งมีการเปลี่ยนแปลงราคาตามสภาวะเศรษฐกิจ

สภาพปัญหาเกี่ยวกับวัตถุดิบ

ในช่วงปลายปี 2554
ราคาเยื่อกระดาษมีการปรับตัวเพิ่มขึ้นโดยคาดว่าราคากระดาษในประเทศไทยจะเริ่มปรับตัวสูงขึ้นตั้งแต่ไตรมาส
2 เป็นต้นไป
และมีปัญหาที่อิหร่านซึ่งทำให้ราคาน้ำมันมีราคาปรับตัวเพิ่มขึ้นอาจทำให้ราคากระดาษในประเทศมีการปรับตัวสูงขึ้นเช่นกัน

ผู้จำหน่ายวัตถุดิบ (Supplier)

ในประเทศ

ผู้จำหน่ายกระดาษ ประกอบด้วย : -

  1. บริษัท ผลิตภัณฑ์กระดาษไทย จำกัด

  2. บริษัท ซี.เอ.เอส. เปเปอร์ จำกัด

  3. บริษัท ฟีนิคซ พัลพ แอนด์ เพเพอร์ จำกัด (มหาชน)

  4. บริษัท เอ็นเอสเอสที เอนเตอร์ไพรส์ จำกัด

  5. บริษัท ดั๊บเบิ้ล เอ (1991) จำกัด (มหาชน)

  6. บริษัท ต. กิจวิบูลย์เทรดดิ้ง จำกัด

  7. บริษัท แอนทาลิส (ประเทศไทย) จำกัด

  8. บริษัท สตาร์เปเปอร์ อินเตอร์เนชั่นแนล จำกัด

ผู้จำหน่ายฟิล์ม และเพลท ประกอบด้วย :-

1. บริษัท ไดนามิค กราฟิคส์ จำกัด

2. บริษัท เนชั่นไวด์ จำกัด

3. บริษัท ท็อปเทค มิเลนเนียม จำกัด

  จำหน่ายหมึกพิมพ์ ประกอบด้วย :-

1.  บริษัท โตโยอิ้งค์ (ประเทศไทย) จำกัด

  2. บริษัท อินเตอร์อิงค์ จำกัด

3.  บริษัท พาโนราม่า จำกัด

4.  บริษัท ท. ไพบูลย์ จำกัด

5.  บริษัท ดิ๊ค อินเตอร์เนชั่นแนล (ประเทศไทย) จำกัด

ต่างประเทศ

ผู้จำหน่ายกระดาษ ประกอบด้วย :-

1.  JEONJU PAPER CORPORATION

2.  UPM-Kymmene Asia Pacific Ptd Ltd.

3.  SUN PAPER (HONG KONG) CO.,LTD.

4.  GOLDEN EAST TRADING (HONG KONG) CO.,LTD.

5.  P.T. PABRIK KERTAS TJIWI KIMIA

6.  HOWE SOUND PULP & PAPER CORPORATION

7.  NP TRADING CO.,LTD.

8.  P.T. ASPEX KUMBONG

9.  P.T. PINDO DELI PULP AND PAPER MILLS

  ในการจัดหาวัตถุดิบของบริษัทฯ 3 ปีที่ผ่านมา ไม่มีการจัดหาจากรายใด > 30% ติดต่อกัน